Дамите използват по-добре сивото си вещество - Здравословно - Дух и тяло - Edna.bg
Дамите използват по-добре сивото си вещество
04.03.2013 08:29 7448
Жените имат по-малък мозък от мъжете, но го използват по-ефективно, установи американско изследване, цитирано от БГНЕС.
Целта на изследването, осъществено от невролози от Калифорнийския университет с помощта на техни колеги от Мадрид, била да установи защо жените, чийто мозък обичайно е с 8% по-малък от този на мъжа, имат същото ниво на интелигентност.
Изследването било съсредоточено върху хипокампуса на мозъка, който е жизнено необходим за паметта и емоциите.
Мозъците на жените били по-ефективни, установило изследването, публикувано в научното списание "Интелиджънс".
"На това структурно ниво жените показват по-голяма ефективност, изискваща по-малко невронен материал за постигането на поведенчески резултати, равни с тези на мъжете", отбелязват учените.
мъж жена ум мозък изследване